cyanic-selkie/wikianc huggingface dataset:
Kulta Katriina
SOK:n kahvipaahtimo eli nykyinen Meira alkoi valmistaa Katriina-nimistä kahvia vuonna 1937. Vuonna 1954 sen rinnalle tuotiin toinen merkki, Kulta Katriina. Katriinaa mainostettiin edullisena, Kulta Katriinaa laadukkaana ja arvokkaana. katriina- ja Kulta Katriina kahvien pakkauksissa oli naishahmo vuodesta 1937 vuoteen 1968 asti, jolloin Kulta Katriinan pakettiin tuli kahvipannu ja kuppi.
Perinteisen Kulta Katriinan paahtoaste on vaalea. Kulta Katriina -tuotemerkillä tehdään nykyisin myös tummempaa, kofeiinipitoisempaa ja luomukahvia.
SuomiCom
Suomi Communications Oy, eli SuomiCom on vuonna 2001 perustettu suomalainen internet-palveluntarjoaja. SuomiComin palvelutarjonta koostuu Internet-yhteyksistä, yritysverkoista, IP-transit-palvelusta sekä kaikista tietoliikenteeseen kuuluvista oheispalveluista. SuomiCom palvelee pääsääntöisesti kolmea asiakassegmenttiä: yritykset, operaattorit ja yhteisöt.
Yhtiö on erikoistunut toimittamaan suuren kapasiteetin valokuituliittymiä yrityksille ja taloyhtiöille. SuomiCom toimittaa valokuitu internetyhteyksiä ja yritysverkkoja valtakunnallisesti sekä sivutoimipisteyhteyksiä muihin maihin. SuomiCom on saanut erityistä kiitosta ruuhkattomasta ja asiantuntevasta asiakaspalvelustaan.
Verkko
SuomiComin valokuituverkko on rakennettu toteuttamaan ja tyydyttämään yritysten tarpeet. SuomiComin runkoverkon solmupisteet sijaitsevat FICIX-yhdysliikennepisteiden solmukohdissa ja tarjoavat erityisen alhaisen latenssin laajakaistayhteyksiin. Yksinomaan pääkaupunkiseudulla SuomiComilla on 75 tietoliikennekeskusta ja kaksi palvelinkeskusta.
SuomiCom on jäsenenä suomalaisissa yhdysliikennepisteissä, kuten FICIX:ssä ja TREX Tampere Region Exchange Oy:ssä sekä maailman suurimpiin yhdysliikennepisteisiin kuuluvassa AMS-IX:ssä.
Toimitusjohtaja ja hallitus
Yhtiön toimitusjohtajana on toiminut kesäkuusta 2014 alkaen Antti Olavi Siivonen. Hän toimii myös FICIX ry:n puheenjohtajana. Yhtiön hallituksen puheenjohtajana on toiminut vuodesta 2006 lähtien Kai Tapio Hentilä ja jäsenenä Marko Juhani Meriniemi.
Historia
SuomiCom syntyi vuonna 2001 Formus Communications -nimisen yhtiön vetäytyessä Suomen markkinoilta ja myydessä liiketoimintansa. Formus Communications oli erikoistunut nopeiden langattomien laajakaistayhteyksien toimittamiseen. SuomiCom jatkoi langattomien laajakaistayhteyksien toimittamista aluksi 26 Ghz:n ja myöhemmin 3,5 Ghz:n taajuuksilla. SuomiComilla oli hallussaan 3,5 Ghz:n lisenssit, eli nykyiset 5G:n lisenssit aina vuoden 2018 loppuun asti. Tällöin taajuudet päätyivät huutokaupassa kolmelle isolle operaattorille.
Toiminnan alkuvaiheissa SuomiCom toteutti taloyhtiöverkkojen runkoyhteyksiä langattomilla WiMAX-laajakaistayhteyksillä ja taloyhtiön sisäverkossa yhteydet toimitettiin HomePNA-tekniikalla. Myöhemmin yhtiö alkoi rakentaa omaa kiinteää verkkoaan, jolloin toimitusten pääpiste kääntyi langattomista yhteyksistä ADSL-yhteyksiin.
Ensimmäiset yritysliittymät yhtiö toimitti vuonna 2005 SDSL-tekniikalla.
Yhtiö on ollut kupariteknologioissa edelläkävijä. Se otti ensimmäisenä operaattorina Suomessa käyttöön 3 Mbps:n paluukaistan (Annex M) ADSL2+ yhteyksissä ja moniparisen SHDSL.bis -teknologian, joka tarjoaa 44/44 Mbps:n yhteyksiä yrityksille.
Myöhemmin yhtiö tarjosi 8-parisia SHDSL-yhteyksiä 100/100 Mbps:n nopeuteen asti ja ADSL2+ G.bond -tekniikalla se yhdisti kaksi ADSL2+ liittymää yhdeksi tarjoten 48/6 Mbps:n maksimi nopeuden.
Yhtiö on ollut myös langattomissa varayhteyksissä edelläkävijä ja tarjosi WiMAX-varayhteyksiä yrityksille pääkaupunkiseudulla. WiMAX-teknologialla pystyi toteuttamaan dedikoituja 10/10 Mbps:n L2-yhteyksiä aikana, jolloin mobiiliverkoissa käytettiin vielä GPRS- ja 3G-teknologioita.
Vuonna 2014 yhtiön fokus kääntyi toimitusjohtajan vaihdoksen jälkeen yritysasiakkaisiin. Samalla yhtiö alkoi keskittyä valokuituliittymien toimittamiseen.
Yhtiö on keskittynyt suurinopeuksisten internetyhteyksien toimittamiseen, josta esimerkkinä 1000/1000 Mbps:n asuntokohtaisella nopeudella toimiva internetyhteysverkko Asunto-osakeyhtiö Espoon Leppävaaran Tornissa ja Asunto-osakeyhtiö Kirkkonummen Duossa.
Työmies (Ishpeming)
Työmies oli Michiganin Ishpemingissä vuosina 1889–1893 ilmestynyt amerikansuomalainen sanomalehti.
Fred Karisen julkaisema viikkolehti perustettiin Suomalaisen Kansallis-Raittius-Veljeysseuran äänenkannattajaksi. Karinen riitautui pian seuran johtajien kanssa ja alkoi julkaista lehteä omissa nimissään. Vuonna 1892 hän siirsi Työmiehen Minneapolisiin, jossa se sulautui August Edwardsin julkaisemiin Yhdysvaltain Sanomiin. Yhdistetty lehti sai nimen Amerikan Uutiset.
Telugu
Telugu (తెలుగు) on suurin dravidakieli. Vuonna 2001 sitä puhui noin 74 miljoonaa ihmistä pääasiassa Andhra Pradeshissa, Telanganassa ja niiden naapuriosavaltioissa Etelä-Intiassa. Se on myös yksi Intian kansallisista kielistä. Lisäksi sitä puhutaan Bahrainissa, Etelä-Afrikassa, Fidžillä, Kanadassa, Malesiassa, Mauritiuksella, Singaporessa, Yhdistyneissä arabiemiirikunnissa ja Yhdysvalloissa.
Telugua kirjoitettiin 1900-luvulle saakka tyylillä, joka poikkesi selvästi puhutusta telugusta. 1900-luvun puolivälissä tehtiin uusi kirjoitusstandardi, joka pohjautui puhuttuun teluguun.
Vokaalit
Kaikki vokaalit voivat esiintyä sekä lyhyinä että pitkinäkin.
Lähde:
Konsonantit
Lähde:
Kirjoitusjärjestelmä
Telugua kirjoitetaan telugulaisella kirjaimistolla, jossa kaikilla konsonanteilla on oletusvokaalina a. Kun tavun kuuluu jokin toinen vokaali, merkitään vokaalimuutoksesta konsonantin ylä- tai alapuolelle tai sen jälkeen erityinen merkki. Vokaalit kirjoitetaan itsenäisinä kirjaimina silloin kun ne ovat tavun alussa. Kun konsonantit esiintyvät yhdessä, niitä voidaan yhdistää erityisillä yhdistämissymboleilla.
2685 Masursky
2685 Masursky on päävyöhykkeen asteroidi, jonka Edward L. G. Bowell löysi vuonna 1981. Se on nimetty Harold Masurskyn mukaan. Ennen nimeämistään pikkuplaneetta tunnettiin tunnuksella 1981 JN. Cassini-avaruusluotain lensi asteroidin ohi 1,6 miljoonan kilometrin etäisyydeltä 23. tammikuuta 2000. Asteroidin läpimitaksi kyettiin määrittämään noin 15–20 kilometriä.
2685 Masursky lukeutuu S-tyypin asteroidien Eunomia-ryhmään.
Käsipallon miesten Euroopan-mestaruuskilpailut 2020
Käsipallon miesten Euroopan-mestaruuskilpailut 2020 pelattiin Itävallassa, Norjassa ja Ruotsissa 6.–26. tammikuuta. Mukana oli 24 joukkuetta. Tukholmassa pelatussa loppuottelussa Espanja voitti Kroatian. Pronssille sijoittui Norja. Turnauksen paras maalintekijä oli 65 maalia tehnyt Norjan Sander Sagosen.
Joukkueet pelasivat kuudessa neljän joukkueen alkulohkossa, joista jokaisen lohkon kaksi parasta pääsivät toiselle kierrokselle. Toisella kierroksella pelattiin kahdessa kuuden joukkueen lohkossa, joista molemmista kaksi parasta pääsivät välieriin ja kolmanneksi sijoittuneet pelasivat ottelun EM-kisojen sijoista 5–6. Välierien voittajat ratkaisivat mestaruuden loppuottelussa ja hävinneet pelasivat pronssiottelussa.
Yleisurheilu kesäolympialaisissa 1952 – naisten kuulantyöntö
Helsingin olympiakisojen naisten kuulantyöntöön osallistui 20 urheilijaa edustaen 13 kansallisuutta. Kilpailu käytiin 26. heinäkuuta.
Karsinta
Karsintaraja oli 12,30.
Pianokonsertto (Massenet)
Pianokonsertto on Jules Massenet'n säveltämä konsertto pianolle ja orkesterille. Se on sävelletty Es-duurissa. Teoksen kantaesitti Louis Diémer vuonna 1903. Teos ei kuitenkaan saavuttanut paikkaa vakio-ohjelmistossa vaan vaipui unohduksiin; pariisilaisen yleisön mieltymykset olivat jo yleisesti kehittyneet Massenet'n tyyliä modernimpaan suuntaan kantaesityksen aikana. Nykyaikana teoksen levyttäneisiin pianisteihin lukeutuvat Stephen Coombs ja Aldo Ciccolini.
Satakunnan Perussuomalaiset
Satakunnan Perussuomalaiset ry on Satakunnan vaalipiirissä toimiva Perussuomalaisten piiriyhdistys. Se on ollut kannatukseltaan suurin perussuomalaisten piiri jo useissa vaaleissa. Piirin puheenjohtaja on Arto Perttula, varapuheenjohtajat ovat Ismo Läntinen ja Jouko Lindstedt. Piirisihteeri on Markku Palomäki, hän on toiminut eduskuntavaaleissa vaalipäällikkönä sekä kuntavaaleissa vaalityöryhmän puheenjohtajana.
Perussuomalaisilla on Satakunnassa 84 kunnanvaltuutettua Satakunnassa.
Perussuomalaisten Satakunnan piirin kunnanvaltuutetut kunnittain
Eura Eurajoki Harjavalta Huittinen Jämijärvi Kankaanpää Karvia Kokemäki Merikarvia Nakkila Pomarkku Pori Rauma Siikainen Säkylä Ulvila
Mikkelin Poikateatteri
Historiaa
Mikkelin Poikateatteri perustettiin 2008 Suomen Kulttuurirahaston Myrsky-hankkeen turvin. Sitä ovat tukeneet myös Suomen lasten ja nuorten säätiön Myrsky-hanke sekä Mikkelin lukio.
Vuonna 2012 Mikkelin Poikateatteri sai Lapsenpäivä-palkinnon. Vuonna 2013 ryhmä palkittiin 2000 euron stipendillä Helsingissä järjestetyillä valtakunnallisilla Teatris -festivaaleilla produktiostaan Likinäkökulma (K14). Sitä perusteltiin esityksen poikkeuksellisen älykkäästä ja rohkeasta kuvauksesta nuoren miehen maailmasta. Samana vuonna ryhmä palkittiin 2000 euron Mikkeli-palkinnolla. Perusteluissa Perusteluissaan todettiin Poikateatterin rikkovan poikiin liitettäviä stereotypioita rohkealla asenteellaan ja poikahuumorillaan. Vuonna 2014 ryhmä valittiin Työväen näyttämöpäiville ja Seinäjoen Harrastajateatterikesään esityksellään Keholla millä hyvänsä. Se oli myös ehdolla Vuoden harrastajateatteriksi.
Luis Tosar
Luis López Tosar (s. 13. lokakuuta 1971 Lugo, Espanja) on elokuvanäyttelijä, tuottaja, ohjaaja ja muusikko, joka on kotoisin Galician itsehallintoalueelta Espanjasta.
Tosar on esiintynyt pääosin kotimaansa Espanjan elokuvatuotannoissa, mutta tehnyt joitakin rooleja myös anglo-amerikkalaisissa tuotannoissa.
Tosar on saanut Espanjassa töistään lukuisia palkintoja, ja hänelle on myönnetty muun muassa Espanjassa arvostettu Goya-palkinto kolmasti (2003, 2004 ja 2010). Ehdolla palkinnon saajaksi hän on ollut neljästi (2000, 2011, 2012 ja 2016). Goya-palkintojen lisäksi Tosar on saanut monia muita palkintoja sekä Espanjassa että ulkomailla.
Kansan Lehti (1928–1934)
Kansan Lehti oli Ohion Clevelandissa ja Ashtabulassa vuosina 1928–1934 ilmestynyt amerikansuomalainen sanomalehti.
Otto Massinen, Oscar Anderson ja Julius Laurila perustivat Kansan Lehden Clevelandissa joulukuussa 1928. Pian sen julkaisijaksi tuli Kustaa Nevanperän, Jacob Ritolan, Matti Saaren ja Ely Kosken omistama Finnish Publishing Company. Vuonna 1929 lehden toimittajaksi palkattiin kokenut Onni Syrjäniemi.
Kahdeksansivuisen viikkolehden levikki oli yleensä noin 2 000 kappaletta. Vuonna 1931 talousvaikeuksista kärsinyt yhtiö siirrettiin Ashtabula Harboriin, jossa Kansan Lehti lakkasi joulukuussa 1933 tai seuraavan vuoden puolella. Sen jälkeen Ohion viimeiseksi suomalaiseksi sanomalehdeksi jäi Fairportissa ilmestynyt Amerikan Sanomat.
Amerikan Kaiku
Amerikan Kaiku oli vuosina 1903–1908 ilmestynyt amerikansuomalainen sanomalehti.
Siirtolaisen muutettua pois New Yorkista paikalliset suomalaiset jäivät vaille omaa sanomalehteä. Vuonna 1903 Suomesta karkotettu Päivälehden toimittaja Eero Erkko perusti Brooklyniin Amerikan Kaiun, jonka yhtenä tarkoituksena oli kehittää amerikansuomalaisten yhteistoimintaa. Sen toimittajina työskentelivät Eetu Aaltio ja Severi Nyman. Erkon palattua Suomeen lehti taantui ja vuonna 1906 sen nimi ja painokoneet siirrettiin Minnesotan Duluthiin. Siellä eri suomalaisryhmien puolueettomaksi yhdyssiteeksi tarkoitettua Amerikan Kaikua toimitti J. W. Lilius apunaan Erland Wirkki ja Risto Lappala. Kannattamaton lehti teki pian konkurssin.
Kaizoku-Ban
Kaizoku-Ban on saksalaisen heavy metal -yhtye Acceptin seitsemäs albumi ja ensimmäinen live-albumi, joka julkaistiin vuonna 1985. Vuonna 1992 se julkaistiin uudelleen nimellä Live in Japan.
Kongonkuultomonni
Kongonkuultomonni (Pareutropius debauwi) eli kongonlasimonni on kuultomonnien (Schilbeidae) heimoon kuuluva kalalaji. Sitä tavataan makeissa, trooppisissa vesissä. Kongonkuultomonni on levinnyt lähinnä Afrikkaan. Sen suurin tavattu pituus on 12,6 senttimetriä.
Uudet kaupungit Suomessa
pienoiskuva|Kuusi uutta kaupunkia -postimerkki vuodelta 1960. Merkissä [[Hyvinkään vaakuna|Hyvinkään, Kouvolan, Riihimäen, Rovaniemen, Seinäjoen ja Salon vaakunat.]] Uudet kaupungit olivat vuosina 1960–1976 kauppalasta kaupungiksi muutettuja Suomen kuntia. Tämä kuntamuoto luotiin vuonna 1959 säädetyllä lailla, jolla mahdollistettiin kauppalan muuttaminen kaupungiksi niin, ettei sille tullut kaikkia vanhempien kaupunkien rasituksia. Kaupungeille kertyneet rasitukset olivat aiheuttaneet sen, että sen jälkeen, kun Lahti muuttui epäitsenäisestä kauppalasta kaupungiksi vuonna 1905, ei kaupunkeja syntynyt Suomeen yhtään ennen vuonna 1959 säädettyä lakia. Uusien kaupunkien asema erosi vanhojen kaupunkien asemasta muun muassa niin, että niissä ei ollut raastuvanoikeutta, kaupunginviskaalia, maistraattia (maistraatti tarkoitti eri asiaa kuin nykyään) eikä kaupunginvoutia. Maistraatin sijasta niissä oli järjestysoikeus, tosin osasta niistä tehtävistä, jotka vanhoissa kaupungeissa hoiti maistraatti, hoiti uusissa kaupungeissa lääninhallitus. Näitä olivat muun muassa ulosottoon liittyvät asiat. Uudet kaupungit kuuluivat tuomiokuntaan. Samaan tapaan Ruotsissakaan ei ollut raastuvanoikeuksia eikä maistraattia vuodesta 1910 perustetuissa kaupungeissa (sitä vanhempien kaupunkien osalta ne puuttuivat myös Borgholmista ja Haaparannalta). Uusien kaupunkien poliisilaitos oli valtiollinen (vanhoissa kaupungeissa kunnallinen). Uudet kaupungit syntyivät siten, että kauppala muutettiin kaupungiksi yleensä sellaisenaan, mutta vuonna 1973 Kemijärven ja Lieksan tapauksessa kauppalaan liitettiin lisäksi samalla ympäröivä maalaiskunta.
Nimitys ei ole virallinen, eikä sitä ole lainsäädännössä määritelty koskaan. Se esiintyy useimmiten muodossa niin sanotut uudet kaupungit. Tapahtumasta, jossa Suomen kaupunkien määrä nousi ensimmäistä kertaa yli puoleen vuosisataan, julkaistiin violetti 30 markan arvoinen postimerkki Kuusi uutta kaupunkia, 2. tammikuuta 1960. Postimerkin painos oli 3 000 000 kappaletta.
Individual Infernal Idimmu
Individual Infernal Idimmu on puolalaisen death/black metal -yhtye Neolithin kolmas studioalbumi, joka on julkaistu vuonna 2010.
Chlamydogobius gloveri
Chlamydogobius gloveri on Chlamydogobius-sukuun ja tokkojen heimoon kuuluva ahvenkalalaji. Sen kuvasi ensimmäisenä Helen K. Larson vuonna 1995.
Levinneisyysalue
Lajia on tavattu ainakin Oseaniassa ja Etelä-Australiassa.
Samothrákin arkeologinen museo
Samothrákin arkeologinen museo (myös Samothraken arkeologinen museo; ) on arkeologinen museo Palaiópolin kylässä Samothrákin saarella Kreikassa. Se toimii Suurten jumalten pyhäkköalueen yhteydessä ja esittelee pääosin sen alueelta löydettyä antiikin aikaista esineistöä.
Museo on perustettu vuonna 1939 ja museorakennus rakennettiin vuosina 1939–1955. Sitä laajennettiin vuosina 1960–1961. Museon rakensi American School of Classical Studies at Athens eli Yhdysvaltain arkeologinen koulu Ateenassa.
Kokoelmat
Museon kokoelmiin kuuluu esineistöä antiikin Samothraken pyhäkköalueelta sekä Samothraken kaupungista ja sen hautausmaalta, jotka kummatkin sijaitsivat Palaiópolin lähellä. Esineisiin kuuluu muun muassa rakennusten koristeosia, veistoksia, keramiikkaa, piirtokirjoituksia ja rahoja.
Museossa on myös pyhäkköalueelta vuonna 1863 löydetyn Samothraken Niken kopio. Alkuperäinen patsas on Louvressa.
Tadeusz Werno
Tadeusz Werno (4. elokuuta 1931 Kaźmierz – 20. joulukuuta 2022. ) oli puolalainen roomalaiskatolinen piispa. Hänet vihki papiksi Michał Klepacz 24. kesäkuuta 1956, ja hänet nimitettiin Koszalin-Kołobrzegin hiippakunnan vihkipiispaksi sekä Zattaran titulaaripiispaksi 22. maaliskuuta 1974. Piispaksi vihkiminen seurasi 25. toukokuuta. Pääkonsekraattorina toimi Stefan Wyszyński, jota avustivat Antoni Baraniak ja Ignacy Ludwik Jeż.
Werno jäi eläkkeelle 22. syyskuuta 2007.
Terveysmessut
thumb|right|Terveysmessujen logo Terveysmessut on Suomen Messujen järjestämä jokavuotinen messutapahtuma. Tapahtuma järjestetään Helsingin Messukeskuksessa syksyisin. Ensimmäisen kerran tapahtuma järjestettiin 1997.
Terveysmessut on suunnattu terveydestään kiinnostuneille aktiivisille aikuisille. Tapahtumassa on esillä monipuolisesti erilaisia terveysalan palveluita ja tuotteita, lääkäriasemista luontaistuotteisiin. Tapahtuma tarjoaa myös yleisöohjelmia luennoista näytöksiin ja hoitoihin.
Terveyttä Taiteesta -palkinto
Terveyttä taiteesta on Suomen Messusäätiön perustama 5000 euron arvoinen palkinto, jolla halutaan korostaa taiteen merkitystä terveydelle ja hyvinvoinnille. Ensimmäinen palkinto jaettiin vuonna 2010 Sairaalaklovneille ja toinen vuonna 2011 Irti minusta -työryhmälle anoreksia-aiheisesta näytelmästä. Palkinto jaetaan vuosittain Terveysmessujen yhteydessä.
Palkintoa voi esittää tunnustukseksi taideterapeuteille, taideterapian kehittäjille, taiteen terveysvaikutusten tutkijoille, taiteilijoille sekä terveydenhuollon ja sosiaalialan parissa työskenteleville henkilöille, jotka hyödyntävät taidetta työssään.
Andy Delmore
Andrew J. Delmore (s. 26. joulukuuta 1976 LaSelle, Ontario) on kanadalainen entinen jääkiekkoilija, pelipaikaltaan puolustaja. Delmore pelasi NHL:ssä yhteensä 283 ottelua, joissa hän teki 43 maalia ja keräsi 58 syöttöpistettä. Tehopisteitä hänelle kertyi NHL-uran aikana 101.
Saint-Étienne-du-Rouvray
Saint-Étienne-du-Rouvray on kunta luoteisessa Ranskassa Seine-Maritimen departementissa Normandian alueella. Se on samalla Rouenin esikaupunki, ja se sijaitsee Seinen rannalla noin 10 kilometriä Rouenista etelään.
Historia
26.7.2016 kaksi Isisjärjestön miestä hyökkäsivät Saint-Étiennen kirkkoon, jossa he surmasivat papin ja ottivat panttivankeja. Poliisi ampui hyökkääjät kirkon ulkopuolella.
Resitatiivi
Resitatiivi (it. recitativo, lat. sanasta recitare, esittää, lukea ääneen) on puheen ja laulun väliltä oleva ilmaisun muoto, jota käytetään oopperassa, mutta myös uskonnollisessa musiikissa. Resitatiivi on laulusävellys joka tarkkaa rytmiä noudattamatta jäljittelee puheen luonnollista kulkua.
Resitatiivi taidemusiikissa
Resitatiivi on puheenomaista laulua, oopperassa osio joka enemmän puhutaan kuin lauletaan, eroaa musiikista muistuttaen luonnollisen puhetta ja sen rytmiä. Resitatiiviin liittyy yleensä soitinsäestys. Stile recitativon, resitoivan tyylin, kehitti vuoden 1600 tienoilla Florentine Camerata, ja siitä tuli yksi varhaisen oopperan tärkeimmistä elementeistä. 1600-luvun loppupuolella resitatiivi alkoi vähitellen erottua aariasta omaksi laulumuodokseen. 1700-luvun italialaisissa oopperoissa (opera seria) varsinaiset tapahtumat etenivät resitatiivien kautta, kun taas aarioiden tarkoituksena oli tunteiden välittäminen. Oopperassa resitatiivi esitetään vähäisellä musiikin säestyksellä, ja se toimii juonellisena siirtymänä. Teatterissa resitatiivit olivat suosittuja erityisesti Ranskassa 1600-luvulla lyyrisissä tragedioissa. Resitatiivit kuuluvat keskeisenä osana kirkollisiin kantaatteihin, passioihin ja oratorioihin.
Resitatiivin kirkollinen käyttö
Nykyään länsimaisessa kirkollisessa kielenkäytössä ei yleensä käytetä sanaa resitatiivi, vaan puhutaan kantillaatiosta, kantilloimisesta.
Janne Viitala
Janne Viitala on suomalainen salibandyn pelaaja. Hän on Ilveksen salibandyjoukkueen kapteeni. Ilves pelaa miesten I-divisioonassa. Viitala on urallaan pelannut monessa seurassa ennen Ilvestä.
Resitatiivi
Resitatiivin kirkollinen käyttö
Länsimaisessa kirkollisessa sanastossa kantillointi tarkoittaa esimerkiksi psalmin, lukukappaleen tai rukouksen säestyksetöntä laulamista sävelmäkaavaa käyttäen. Myös ehtoollisen asetussanat voidaan kantilloida. Suomen ev. lut. kirkossa kantillointisävelmät ovat Jumalanpalvelusten kirjassa. Vuonna 1986 hyväksytyssä Jumalanpalveluksen oppaassa liturgisen puhelaulun nimitykseksi esitettiin resitoinnin tilalle kantillointia.
Kantilloinnin juuret ovat juutalaisessa jumalanpalveluskäytännössä. Myös kristillisessä perinteessä jumalanpalvelustekstit on yleensä kantilloitu. Esimerkiksi Martti Lutherin molempiin messuihin, Deutsche Messe ja Formula Missae sisältyi suuri määrä kantilloitavia raamatuntekstejä ja rukouksia. Luterilaisessa perinteessä kantillointia alettiin korvata vähitellen lukemisella vasta valistuksen vaikutuksesta 1700-luvulla. Nykyisin kantillointi on jälleen yleistynyt myös luterilaisissa kirkoissa.
Ortodoksisen kirkon sanastossa resitatiivi on puheen ja laulamisen välimuoto, laulava lukutapa, jolla ilmaistaan ortodoksisessa kirkossa eräitä jumalanpalvelusten tekstejä. Resitatiivisen lukutavan eli resitoinnin tarkoitus on estää pyhien tekstien henkilökohtaista värittämistä omalla tunteenomaisella äänensävyllä tai henkilökohtaisilla painotuksilla, jotta lukija ei voisi antaa teksteille omaa yksipuolista tulkintaansa.
Kasperi Liikonen
thumb|Kasperi Liikonen 2018 Kasperi Liikonen (s. 9. syyskuuta 1994 Espoo) on suomalainen jalkapalloilija, joka edustaa ykkösessä pelaavaa Gnistania. Hän on pelipaikaltaan hyökkääjä.
World in Ashes
World in Ashes on Sacrilegious Impalementin vuonna 2008 julkaisema 7″ EP. Se julkaistiin syyskuussa 2008 levymerkillä Blasphemous Underground Productions.
Aine (jumalatar)
pienoiskuva|Aine kuvattuna kirjassa Myths and legends; the Celtic race (1910) Aine on Irlannin kelttiläisessä mytologiassa rakkauden ja hedelmällisyyden jumalatar. Hänellä oli useita kuolevaisia rakastajia, mutta hän ei suhtautunut itsepintaisiin lähentelijöihin suopeasti. Munsterin kuningas Ailill Olom (paljaskorva) menetti aluksi korvansa ja sitten henkensä yritettyään saada jumalattaren lemmenleikkeihin. Aine yhdistetään toisinaan sodan jumalattareen Morrigániin.
MK 2 -kranaatti
thumb|150px|[[Vietnamin sota|Vietnamin sodassa käytetty malli kranaatista.]] MK 2 -kranaatti (joskus myös Mk II) oli Yhdysvaltain kehittämä kevyt käsikranaatti. Yhdysvallat käytti kranaattia muun muassa toisessa maailmansodassa ja myöhemmin Vietnamin sodassa. Sen tappavin ominaisuus on metallisirpaleiden leviäminen räjähdyksen aikana.
MK 2 -käsikranaatti on tavallinen varmistussokalla ja kahvalla (lusikka) varustettu kranaatti. Sen aikapanoksen viive on 3,5 sekuntia, jonka jälkeen räjähdysaine TNT räjähtää. Tämän seurauksena kranaatin uritettu valurautarunko hajoaa sadoiksi eri suuntiin lentäviksi sirpaleiksi.
Syanuurihappo
Syanuurihappo (C3H3N3O3) on heterosyklinen orgaaninen yhdiste. Yhdistettä voidaan käyttää muun muassa desinfiointiaineena ja orgaanisen kemian synteeseissä.
Ominaisuudet
Syanuurihappo on huoneenlämpötilassa valkoista kiteistä ainetta. Yhdisteellä esiintyy keto-enolitautomeriaa ja ketomuoto eli isosyanuurihappo on stabiilimpi kiinteänä ja liuoksissa. Emäksisissä olosuhteissa enolimuoto on stabiilimpi. Syanuurihappo liukenee veteen ja etanoliin sekä useisiin polaarisiin orgaanisiin liuottimiin, mutta poolittomiin orgaanisiin liuottimiin se ei liukene. Kuumennettaessa yli 360 °C:n lämpötilaan syanuurihappo hajoaa syaanihapoksi. Syanuurihappo on heikko happo ja sen pKa-arvo on 6,88. Kylläisen vesiliuoksen pH on 4,8. Ammoniakin kanssa syanuurihappo reagoi muodostaen melamiinia ja kloorin kanssa muodostaen trikloori-isosyanuurihappoa.
Valmistus ja käyttö
Syanuurihappoa valmisti ensimmäisen kerran Carl Scheele vuonna 1776. Nykyään yhdistettä valmistetaan urean kuivatislauksella noin 250 °C:n lämpötilassa. Sivutuotteina reaktiossa muodostuu biureettia, triureettia, melamiinia, ammelidia (C3H4N4O2) ja ammeliinia (C3H5N5O). Happokäsittelyssä suoraketjuiset yhdisteet hajoavat hiilidioksidiksi ja ammoniakiksi ja rengasrakenteiset yhdisteet syanuurihapoksi. Laboratoriomittakaavassa syanuurihappoa voidaan valmistaa myös syanuurikloridin hydrolyysillä.
Syanuurihappoa käytetään desinfiointiaineena pienten uima-altaitten vesissä ja stabiloimaan muita desinfiointiaineita kuten hypokloriitteja. Yhdisteestä myös valmistetaan desinfiointiaineina käytettäviä kloorattuja johdannaisia. Pieninä määrinä syanuurihappoa lisätään hiilen-, öljyn- ja kaasunpolttolaitoksissa vähentämään typenoksidipäästöjä. Syanuurihapon ja melamiinin kompleksia melamiinisyanuraattia käytetään palonestokemikaalina muun muassa polyamidimuoveissa. Lisäksi sitä käytetään polyuretaanien ristiinsilloittajakemikaalien valmistukseen.
Major Lazer
Major Lazer on yhdysvaltalainen elektronisen musiikin yhtye, jonka perustivat tuottajat Diplo ja Switch vuonna 2008. Switch lähti yhtyeestä vuonna 2011, mutta Diplo jäi yhtyeeseen Jillionairen ja Walshy Firen kanssa. Kesäkuun alussa 2019, Jillionaire päätti jättää yhtyeen. Hänet korvasi Ape Drums. Yhtyeen musiikki yhdistelee useita tyylilajeja kuten EDM:ää höystettynä reggae, dancehall, electronic, reggaeton, house ja moombahton genreillä.
Yhtye on julkaissut kolme täyspitkää albumia; Guns Don't Kill People... Lazers Do, Free the Universe ja Peace Is the Mission. He ovat myös julkaisseet EP:n Apocalypse Soon maaliskuussa 2014, jossa vieralilivat solistit Pharrell Williams ja Sean Paul. Major Lazer on myös tuottanut Snoop Lionin debyytti reggaealbumin Reincarnated.
Immortal (Neolithin albumi)
Immortal on puolalaisen death/black metal -yhtye Neolithin toinen studioalbumi, joka on julkaistu vuonna 2004.
Damian Wayne
Damian Wayne on DC Comicsin kustantamissa sarjakuvissa esiintyvä hahmo, jonka loivat Grant Morrison ja Andy Kubert. Damian Wayne teki ensiesiintymisensä Batman-sarjakuvan numerossa 655 vuonna 2006. Damian on Talia al Ghulin ja Batmanin poika, ja Ra’s al Ghulin tyttärenpoika, joka Batman & Son -sarjakuvan mukaan syntyi keinotekoisessa kohdussa. Hahmosta tuli Batman R.I.P. ja Batman: Battle for the Cowl -sarjakuvien tarinoiden jälkeisten tapahtumien myötä uusin ja samalla viides Robinin nimeä kantanut hahmo. Damian seikkaili Dick Graysonin parina, joka esiintyi Batmanin roolissa.
Jääkiekon nuorten maailmanmestaruuskilpailut 1988
Jääkiekon nuorten maailmanmestaruuskilpailut 1988 pelattiin Neuvostoliitossa 26. joulukuuta 1987 - 4. tammikuuta 1988. Maailmanmestaruuden voitti Kanada.
Damian Wayne
Samankaltainen perillinen esiintyi Mike W. Barrin novellissa Batman: Son of the Demon vuonna 1987. Kyseisessä versiossa Talian ja Batmanin poika tunnetaan nimellä Ibn al Xu’ffasch, joka puolestaan on Batmanin geneettinen poika.
Jääkiekon nuorten maailmanmestaruuskilpailut 1988
Turnaus
Ottelut
Damian Wayne
Damian Wayne kuoli 2013 Batman Inc. lehden numerossa #8, kun hänen klooninsa Heretic lävisti hänet miekalla. Damian kuitenkin herätettiin eloon Batman and Robin- lehdessä joulukuussa 2014.
Jääkiekon nuorten maailmanmestaruuskilpailut 1988
Lopputulokset
A-sarja
Damian Wayne
Pienikokoisuudestaan huolimatta Damian osoittaa olevansa lahjakas insinööritaidoissa, sillä hän pystyy toteuttamaan isänsä suunnitelmat rakentaa lentävä Batmobile, jonka rakentamista Alfred kuvaili "loputtoman turhautumisen lähteenä Damianin isälle". Damian on nuoresta iästään huolimatta myös taitava liikemies, sillä hän pystyy hoitamaan asioita Wayne Enterprisesin ja sen hallituksen jäsenten kanssa.
Jääkiekon nuorten maailmanmestaruuskilpailut 1988
Lopputulokset
B-sarja
Damian Wayne
Batman & Son
Batman & Son sarjakuvassa ensiesiintymisensä tehnyt Damian Wayne luotiin geneettisesti kehiteltynä ja kasvatettuna keinotekoisessa kohdussa. Hänestä oli tarkoitus luoda huomattava soturi. Damianin kasvatti Talia ja salamurhaajien liitto, joiden avulla hänestä tuli taitava kamppailulajien taitaja. Talia päättää paljastaa Batmanille Damianin olemassaolon, pojan ollessa esiteini ja jättää hänet Batmanin huostaan häiritäkseen sankarin työtä.
Jääkiekon nuorten maailmanmestaruuskilpailut 1988
Lopputulokset
C-sarja
Damian Wayne
Batman & Son
Varhaiskypsä, hemmoteltu ja väkivaltainen Damian taistelee Tim Drakea vastaan, tullakseen uudeksi Robiniksi. Damian voittaa tappelun vilpillä ja joutuu siitä hyvästä arestiin. Hän kuitenkin pakenee ja pukee ylleen hivenen muunnellun edesmenneen Jason Toddin Robin-asun. Lisäksi Damian valikoi salamurhaajien liiton käyttämiä välineitä ja hakeutuu Spookin kanssa tappeluun, jolta hän katkaisee kaulan. Harhaisuudestaan ja vihamielisyydestään huolimatta Damian pyrkii aidosti auttamaan Batmania taistelemaan rikollisuutta vastaan pitäessään itseään tämän poikana.
Resurrection of Ra’s al Ghul
Damian joutui pakenemaan kuolleista noussutta isoisäänsä, Ra’s al Ghulia, joka tarvitsi uuden kehon itselleen.
Batman R.I.P.
Damian ja hänen äitinsä, Talia, vaistosivat hänen isänsä, Batmanin, olleen kansainvälisten rikollisjärjestö Black Gloven metsästettävänä. He onnistuivat auttamaan, mutta Batman kuoli viikkoja myöhemmin ristitulessa Darkseidia vastaan.
Batman & Robin
Uutena voimakaksikkona Dick ja Damian kohtaavat uusia rikollisia, kuten Professori Pyg ja salamurhaaja Flamingo, jonka kohtaamisen jälkeen Damian tarvitsee uuden selkärangan. He saavat lisää haastetta rikolliseksi kääntyneeltä velipuoleltaan, Jason Toddilta, joka yllyttää heitä laskemaan Bruce Waynen ruumiin Lazaruksen altaaseen, joka oli aiemmin tuonut hänet takaisin elävien kirjoihin. Damianin ollessa selkärankaleikkauksessa, Dick laskee Bruce Waynen ruumiin Lazaruksen altaaseen Britanniassa ja saa selville, ettei kyseessä olekaan Bruce Wayne, vaan Darkseidin tiedemiesten jalostama klooni.
Return of Bruce Wayne
Totuuden paljastuttua Dick ja Damian alkavat tutkia Tim Draken heille lähettämiä löytöjä sekä Wayne-kartanon pohjapiirustuksia ja Wayne-perheen sukupuuta, päätyen siihen johtopäätökseen ettei Darkseid tappanutkaan Batmania vaan lähetti hänet menneisyyteen. Kun he joutuvat Black Gloven ja Professori Pygin saalistettaviksi, he saavat odottamattoman liittolaisen Jokerista, jota ei ole näkynyt Batmanin katoamisen jälkeen. Black Gloven johtaja Simon Hurt paljastaa itsensä 1800-luvulla eläneeksi Thomas Wayneksi, joka oli saanut pidennetyn elämän olennolta, jonka hän uskoi paholaiseksi. Todellisuudessa kyseessä oli Darkseidin Batmanin perään lähettämä Hyber-Adaptor, jonka oli tarkoitus auttaa Batmania pääsemään helpommin takaisin nykyaikaan ja samalla tappaa kaikki odottamattomana iskuna, mutta se oli matkalla eksynyt Hurtin luo ja Bruce Wayne onnistui palaamaan takaisin vaarantamatta ketään ja onnistui pelastamaan perheensä Black Glovelta, Jokerin myöhemmin haudattua Hurtin elävältä. Damian onnistui saamaan isältään siunauksen toimia Robinina ja todisti myöhemmin kun tämä julisti koko maailmalle toimineensa vuosien ajan Batmanin sponsorina ja kuinka Batmanin toiminta tuli jatkossa laajenemaan maailmanlaajuiseksi.
Batman Inc.
Talia Al Ghulin luoma, aikuiseksi kasvatettu klooni Damianista, joka tunnetaan nimellä Heretic, tappaa Damianin lävistämällä tämän miekallaan.
Batman and Robin vol. 2
Bruce ja Damian Wayne työskentelevät yhdessä Batmanina ja Robinina Damianin kuolemaan saakka. Batman and Robin- lehden numerossa #37 Bruce onnistuu kuitenkin herättämään poikansa kuolleista iskemällä tämän ruumista punaisella kristallilla. Damian saa tästä tilapäiset supervoimat, mutta ne kuluvat pian loppuun. Damian lähtee yksin kiertämään maailmaa parhaillaan ilmestyvässä Robin: Son of Batman- lehdessä.
Chlamydogobius micropterus
Chlamydogobius micropterus on Chlamydogobius-sukuun ja tokkojen heimoon kuuluva ahvenkalalaji. Sen kuvasi ensimmäisenä Helen K. Larson vuonna 1995.
Damian Wayne
Injustice: Gods Among Us
Injustice-maailmaan pohjautuvissa sarjakuvissa Damian päättää liittyä pahaksi kääntyneen Teräsmiehen puolelle ja tappaa vahingossa Nightwingin Arkhamin mielisairaalassa käydyssä taistelussa konnia vastaan heittämällä tätä päähän kepillä, mikä saa Nightwingin kaatumaan ja katkaisemaan niskansa kiveen. Batman tämän seurauksena katkaisee välinsä Damianiin pysyvästi. Damian jäljitti myöhemmin Alfredin murhanneen Victor Zsaszin ja tappoi tämän. Damian myöhemmin vangitaan Teräsmiehen kukistumisen jälkeen. Injustice 2 -sarjakuvissa Damian vapautetaan vankilasta ja Damian päättää herättää kuolleen Alfredin henkiin lazarus-altaassa. Cross-over tarinassa Injustice vs. Masters of the Universe Damian, josta on tullut uusi Batman, tajuaa olleensa alusta saakka väärällä puolella ja pyytää He-Manin apua Teräsmiehen kukistamisessa. Damian onnistuu vapauttamaan Teräsmiehen vallassa olleen Batmanin, mutta kuolee Ihmenaisen katkaistua tämän niskat lassollaan.
Chlamydogobius micropterus
Levinneisyysalue
Lajia on tavattu ainakin Australian Queenslandissa.
Tyler Back
Tyler Bishop Back (s. 6. huhtikuuta 1993 Falls Church, Virginia ) on yhdysvaltalainen jalkapallomaalivahti, joka edustaa Veikkausliigassa pelaavaa Rovaniemen Palloseuraa.
Chlamydogobius japalpa
Chlamydogobius japalpa on Chlamydogobius-sukuun ja tokkojen heimoon kuuluva ahvenkalalaji. Sen kuvasi ensimmäisenä Helen K. Larson vuonna 1995.
Miroslav Forman
Miroslav Forman (s. 15. elokuuta 1990 Tšekki) on tšekkiläinen jääkiekkoilija, pelipaikaltaan hyökkääjä. Hän edustaa Tšekin Sparta Prahaa. Forman laukoo vasemmalta. Hänen pelinumeronsa on 88.
Óscar González Marcos
Óscar Javier González Marcos (s. 12. marraskuuta 1982 Salamanca, Salamancan maakunta, Kastilia ja León, Espanja) on espanjalainen jalkapalloilija. Hän edusti vuonna 2016 päättyneellä pelaajaurallaan Espanjassa Real Valladolidia ja Real Zaragozaa sekä Kreikassa kahden kauden ajan Olympiakosia. Hän oli pelipaikaltaan keskikenttäpelaaja.
Seurajoukkueura
Óscar pelasi juniorivuosiensa jälkeen Real Valladolidin reservijoukkueessa Real Valladolid B:ssä vuoden verran. Kaudeksi 2001–2002 hänet nostettiin edustusjoukkueeseen, jossa hän teki pääsarjadebyyttinsä 7. lokakuuta 2001 Las Palmasia vastaan. Yhteensä otteluja kertyi kauden aikana 14, mutta maalit jäivät vielä tekemättä. Toisella kaudellaan Óscar pelasi 30 ottelua ja teki kolme maaliakin, joista ensimmäinen syntyi 4. tammikuuta 2003 Real Betisiä vastaan. Kaudella 2003–2004 maaleja syntyi 37 ottelussa jo 10.
Valladolidin pudottua Segunda Divisióniin kaudeksi 2004–2005, Óscar siirtyi Real Zaragozaan. Hän pelasi Zaragozassa neljä kautta, joista ensimmäisenä teki 31 ottelussa kuusi maalia. Kaudella 2005–2006 Óscar teki kolme maalia 36 ottelussa, kaudella 2006–2007 jälleen kolme maalia 30 ottelussa ja kaudella 2007–2008 kaksi maalia 32 ottelussa. Kaudet 2008–2010 hän pelasi Olympiakosissa, jossa teki ensimmäisellä kaudellaan 20 ottelussa kolme maalia ja toisella 25:ssä kaksi pudotuspelit mukaan lukien, ennen paluuta Segunda Divisiónissa pelanneeseen Valladolidiin kaudeksi 2010–2011.
Kaudella 2010–2011 Óscar pelasi 27 sarjaottelua tehden seitsemän maalia ja nousukarsinnoissa kaksi ottelua, joissa teki yhden maalin. Seuraavalla kaudella syntyi 34 sarjaottelussa jopa 13 maalia, minkä lisäksi nousukarsintojen neljässä ottelussa yksi maali. Kauden päätteeksi Valladolid nousi pääsarjaan kaudeksi 2012–2013.
Chlamydogobius ranunculus
Chlamydogobius ranunculus on Chlamydogobius-sukuun ja tokkojen heimoon kuuluva ahvenkalalaji. Sen kuvasi ensimmäisenä Helen K. Larson vuonna 1995.
Levinneisyysalue
Lajia on tavattu pohjoisessa Australiassa.
Ace Wilder
thumb|Ace Wilder Ace Wilder (oik. Alice Kristina Ingrid Gernandt, s. 23. heinäkuuta 1982 Tukholma ) on ruotsalainen laulaja-lauluntekijä. Hän julkaisi esikoisalbuminsa A Wilder vuonna 2013 ja osallistui seuraavana vuonna Melodifestivalen-laulukilpailuun, Ruotsin euroviisukarsintaan, kappaleella ”Busy Doin’ Nothin’”. Hän sijoittui toiseksi kahden pisteen erolla voittaja Sanna Nielseniin. Hän on osallistunut kilpailuun myös myöhempinä vuosina. Vuonna 2016 hän sijoittui kolmanneksi kappaleella ”Don’t Worry” ja vuonna 2017 seitsemänneksi kappaleella ”Wild Child”.
Jonas Holøs
Jonas Holøs (s. 27. elokuuta 1987 Sarpsborg, Norja) on norjalainen uransa lopettanut jääkiekkoilija, pelipaikaltaan hän oli puolustaja.
Holøs teki toukokuun lopulla 2017 kaksivuotisen sopimuksen Fribourg-Gotteronin kanssa.
Gulabi Gang
pienoiskuva|Gulabi Gangin jäsen kokouksessa. Gulabi Gang on ryhmä intialaisia naisaktivisteja. Ryhmä koostuu pinkkeihin sareihin pukeutuvista ja bambukeppejä kantavista naisista, jotka puolustavat perheväkivallan tai hyväksikäytön kohteeksi joutuneita. Ryhmän perusti Sampat Pal Devi vuonna 2006 Bundelkhandin alueella Uttar Pradeshissa, mutta se on ollut viime vuosina aktiivinen halki Pohjois-Intian.
All Areas – Worldwide
All Areas – Worldwide on saksalaisen Accept-metalliyhtyeen neljästoista albumi ja kolmas livealbumi, joka on julkaistu vuonna 1997. Yhdysvaltojen ja Japanin painokset julkaistiin nimellä The Final Chapter.
Kappaleet
CD 1
B. F. Salonen
Birger Ferdinand Salonen (sukunimi aik. Savander; 26. huhtikuuta 1849 Savonlinna – 23. maaliskuuta 1881 Jyväskylä) oli suomalainen opettaja ja oppikirjojen tekijä. Hän käytti nimimerkkejä B.F.S., bs ja Morjentin.
Salosen vanhemmat olivat filosofian maisteri, kollega Karl Gabriel Savander ja Klara Salonius. Hän pääsi ylioppilaaksi Kuopion lukiosta 1866 ja opiskeli Helsingin yliopistossa valmistuen filosofian kandidaatiksi ja maisteriksi 1873. Salonen toimi opettajana Kuopiossa, Porissa ja Helsingissä vuosina 1874–1878.
Osaatko kotiin, Muumipeikko?
Kirjassa Muumipeikko lähtee Nuuskamuikkusen perään, kun hän lähti pois retkelleen ja kohtaa monia haasteita. Nuuskamuikkunen tietää kaiken siitä, kuinka elää luonnossa eksymättä koskaan. Se vaikuttaa niin helpolta, kun hän on läsnä. Mutta kun Muumipeikon pitää itse löytää kotiin, hän huomaa ettei se olekaan niin yksinkertaista.
Arna Högdahl
pienoiskuva|Högdahl ennen vuotta 1933 Arna Högdahl (25. toukokuuta 1894 Helsinki – 22. syyskuuta 1963 Helsinki ) oli suomalainen näyttelijä. Hän oli yksi tunnetuimpia suomenruotsalaisen teatterin hahmoja Suomessa aina uransa loppuun 1947 saakka.
Högdahl valmistui Helsingin Ruotsalaisen teatterin näyttelijäkoulusta vuonna 1912 ja näytteli aluksi Turun ruotsalaisessa teatterissa. Vuonna 1917 hänet kiinnitettiin Helsingin Ruotsalaiseen teatteriin, missä näytteli kolmekymmentä vuotta. Lisäksi hän näytteli muutamassa elokuvassa.
Högdahlin sisaria olivat näyttelijät Päivi Horsma ja Lilli Tulenheimo.
Dorka
Dorka on Moskovan alueella sijaitseva, Volgan vesistöön kuuluva Gželkan vasemmanpuoleinen sivujoki. Gželka puolestaan on Moskvajoen vasen sivujoki.
Dorka on pienehkö 27 kilometrin pituinen joki, jonka valuma-alue on 144 neliökilometriä. Se virtaa Meštšoran alangon länsireunalla, Moskovan keskustasta noin 50 km kaakkoon, Moskovan pienen kehätien tienoilla. Jokimaisema on ihmisen muokkaama ja etenkin joen keskijuoksua luonnehtivat datša-asutukset. Seutu on kuuluisa venäläisestä gžel-keramiikkatyylistään.
FC Gandzasar Kapan
Football Club Gandzasar Kapan on jalkapalloseura Kapanin kaupungista. Seura pelaa maansa korkeimmalla sarjatasolla Armenian jalkapalloliigassa.
Gandzasar on pelannut usealla kaudella UEFAn alaisissa turnauksissa. Ensimmäisen kerran se pääsi mukaan kaudella 2009-10 Eurooppa-liigaan, jolloin se hävisi toisella karsintakierroksella alankomaalaiselle NAC Bredalle yhteismaalein 8-0. Kaudella 2012-13 Gandzasar voitti Eurooppa-liigan ensimmäisellä karsintakierroksella färsaarelaisen EB/Streymurin vierasmaalisäännön perusteella, mutta toisella kierroksella sveitsiläinen Servette oli parempi maalein 5-1. Kaudella 2013-14 Gandzasar hävisi ensimmäisellä karsintakierroksella kazakstanilaiselle Aktobelle 4-2.
Aikio
Aikio on saamelainen sukunimi. Tunnettuja Aikioita ovat:
Ligue 1 -kausi 2016–2017
Ligue 1 -kausi 2016–2017 oli järjestyksessään 79. Ranskan jalkapallon pääsarjan Ligue 1:n kausi.
Islannin ilmavalvonta
right|thumb|Yhdysvaltain ilmavoimien [[F-15|F-15 Eagle Islannin ilmatilassa syyskuussa 2010]] Islannin ilmavalvonta, tarkoittaa sitä, että Nato valvoo omaa hävittäjätorjuntaa vailla olevan jäsenvaltionsa ilmatilaa. Ilmavalvonta on kevyttä vähäisin hävittäjävoimin tapahtuvaa valvontaa, jossa tunnistetaan ilmatilaa loukkaavia lentokoneita.
Syy Islannin ilmavalvonnan aloittamiseen ohjelmana oli se, että Yhdysvallat vetäytyi Islannista, jolloin maalle ei jäänyt hävittäjäilmavalvontaa vuonna 2006. Ohjelma alkoi toukokuussa 2008 ja sen poliittinen syy oli Islannin hallituksen pyyntö yhdysvaltalaisten vetäytymisen vuoksi.
Hävittäjät eivät ole yhtäjaksoisesti Islannissa, vaan väliin jää valvomattomiakin kuukausia. Suomen osalta Islannin ilmavalvontaan osallistumista selvitetään. Vuonna 2013 Suomi päätti osallistua ilmavalvontaan.
Brian Ferlin
Brian Ferlin (s. 3. kesäkuuta 1992 Jacksonville, Florida) on yhdysvaltalainen entinen jääkiekkoilija, pelipaikaltaan oikea laitahyökkääjä. Hän pelasi urallaan 7 NHL-ottelua ja 85 AHL-ottelua. NHL-urallaan Ferlin merkkautti tililleen 0 maalia ja 1 syöttöpisteen. Boston Bruins varasi Ferlinin vuonna 2011 neljännellä kierroksella.
Ura
Ferlin siirtyi Boston Bruinsin organisaatioon kaudelle 2014–2015. Hän kuitenkin pelasi suurimmaksi osaksi AHL:n Providence Bruinsin riveissä. Ferlin pelasi Providencen paidassa kolme kautta ennen siirtymistä Bakersfield Condorsiin. Hän lopetti uransa vuonna 2017.
Kirjallisuusvuosi 1830
Kirjallisuusvuosi 1830 käsittelee vuoden 1830 tärkeitä kirjallisuuden tapahtumia, uutisia ja julkistuksia.
Lissan taistelu
Lissan taistelu käytiin Adrianmerellä lähellä Vis-saarta nykyisen Kroatian vesialueella vuonna 1866. Taistelu käytiin Itävallan keisarikunnan ja Italian kuningaskunnan joukkojen välillä, ja se oli osa kolmatta Italian itsenäisyyssotaa, jossa Italian tavoitteena oli Venetsian valtaaminen Itävallalta. Taistelun lopputuloksena määrällisesti alivoimainen Itävallan laivasto voitti sitä suuremman Italian laivaston. Meritaistelu oli ensimmäinen laaja panssarilaivojen välillä käyty konflikti, sekä viimeinen, jossa laivat pyrkivät upottamaan toisensa puskemalla.
Chlamydogobius squamigenus
Chlamydogobius squamigenus on Chlamydogobius-sukuun ja tokkojen heimoon kuuluva ahvenkalalaji. Sen kuvasi ensimmäisenä Helen K. Larson vuonna 1995.
Lissan taistelu
Taistelun aikana Italian laivasto ampui noin 1 450 ammusta, mutta ei onnistunut upottamaan ainuttakaan Itävallan laivaston raskaista yksiköistä. Yksi syy lopputulokseen ja Italian laivaston huonoon suorituskykyyn oli sen komentajien välinen sisäinen kilpailu. Esimerkiksi vara-amiraali Albinin komennossa olleet laivat eivät osallistuneet taisteluun. Taistelu koostui useasta pienemmästä konfliktista. Niistä suurin seitsemän Itävallan ja neljän Italian panssarifregatin välinen kohtaaminen osoitti Itävallan komentajan von Tegetthoffin kyvyn eristää ja tuhota eristykseen jääneet Italian laivaston yksiköt.
Chlamydogobius squamigenus
Levinneisyysalue
Lajia on tavattu ainakin Australian Queenslandissa.
Lissan taistelu
Taustaa
Visin saaren linnakkeet oli rakennettu Napoleonin ajalla brittijoukkojen vallatessa saaren. Britit poistuivat saarelta ja se luovutettiin 1815 Itävallalle, kun Britannialle luovutettiin Joonianmeren saaria. Vuonna 1866 saarella oli Itävalta-Unkarin varuskunta, johon kuului eversti Urs de Marginan johtamat 1 833 sotilasta. Varuskunnalla oli 88 tykkiä. Saaren tärkeimmän sataman San Giorgion suojana ei ollut miinoja eikä puomeja.
Visin valtausyritys
Italian joukkojen komentajan Persanon, jonka laivasto lähti 15. heinäkuuta 1866 Anconasta, suunnitelmana oli harhauttaa saaren puolustajia kahden kohteen tulittamisella ja laskemalla joukkoja maihin kahdessa muussa paikassa. Persano oli pyytänyt 5 000 jalkaväkisotilasta, mutta merelle lähdettäessä aluksilla oli vain 600. Kaikki jalkaväkimiehet oli sijoitettu vara-amiraali Albinin johtamille puurunkoisille aluksille.
Italian laivasto saapui 17. heinäkuuta Visin edustalle. Ensimmäisenä Persano lähetti tykkiveneet katkaisemaan lennätinyhteydet saaren ja mantereen väliltä. Tieto hyökkäyksestä oli jo kuitenkin lähetetty Pulaan von Tegetthoffille. Seuraavana aamuna Italian laivasto aloitti maakohteiden tulittamisen, jolloin Re d’Italia ampui 1 300 kranaattia. Illalla italialaiset vetäytyivät ja Persano pyysi lisää jalkaväkeä maihinnousua varten.
Affondatore saapui 9. heinäkuuta täydennyksineen tuoden 600 jalkaväen sotilasta. Alkuperäisen 600 ja täydennyksinä saapuneiden sekä 1 000 aluksilta kerätyn merimiehen avulla Persano päätti yrittää maihinnousua.
Persanon vetäydyttyä puolustautuneet joukot olivat vahvistaneet San Giorgion puolustusta. Persano käski Formidabilen päällikön valtaamaan sataman ja Albinin mukana tulleiden joukkojen nousemaan maihin sataman lähistöllä. Formidabile joutui kiivaaseen tykkituleen kärsien suuria tappioita ja syttyen palamaan, minkä seurauksena laivasto joutui vetäytymään. Albini ei laskenut joukkojaan maihin. Pimeyden laskeuduttua ja tuulen voimistuttua Persano keskeytti hyökkäyksen.
Italialaisten vetäytyessä puolustajilla oli San Giorgion puolustamiseksi vain viisitoista toimivaa tykkiä. Puolustajien tappiot olivat 24 kaatunutta ja 70 haavoittunutta. Italialaiset olivat menettäneet hyökkäyksessä kuusitoista miestä kaatuneina ja 96 haavoittuneina. Lisäksi lukuisia aluksia oli vaurioitunut ja hiilivarastot olivat osalla lähes tyhjät. Aamuun mennessä tuuli oli edelleen voimistunut ja näkyvyys heikko.
Persano päätti olosuhteista huolimatta yrittää uutta maihinnousua. Tiedustelualus Esplaratore ilmoitti kello 07.50 havainneensa tuntemattomia aluksia länsiluoteessa.
Meritaistelu
Von Tegetthoffin johtama Itävalta-Unkarin laivasto lähti 19. heinäkuuta kello 14 Pulasta. Huono sää ja voimakas merenkäynti hidasti matkantekoa ja keskinopeus olikin vain noin 5,5 solmua. Tiedustelualus höyrylaiva SMS Stadion ja ironclad SMS Kaiser Max havaitsivat 20. heinäkuuta kello seitsemän Italian laivaston alukset.
Persanon laivastosta Formidabile oli palannut Anconaan korjattavaksi sekä Terribile ja Varese olivat valvomassa etelässä. Albini määrättiin keskeyttämään maihinnousu. Jo maissa olevat jäivät tykkiveneiden pelastettaviksi ja Albinin alusten tuli liittyä taistelulinjaan. Albini kuitenkin pidättäytyi etäällä taistelusta ja ilmoitti taistelun jälkeen, ettei Persanolta tullut käskyä toiminnasta. Myöhemmissä tutkimuksissa on päätelty käskyn saapuneen, mutta Albinin vastustaneen puurunkoisten alustensa liittämistä ironclad-alusten kanssa taisteluun.
Italian laivasto avasi tulen 10.45 ja itävaltalaisten SMS Drachen päällikkö sai muutaman minuutin kuluessa surmansa, jolloin päälliköksi tuli myöhemmin pohjoisten napa-alueiden tutkijana maineeseen noussut luutnantti Karl Weyprecht.
Laivastojen lähetessä toisiaan Persano päätti tuntemattomasta syystä siirtää lippunsa Re d’Italialta Affondatorelle, mutta ei kertonut siitä muiden alusten päälliköille, mikä käytännössä esti häntä komentamasta laivastoa. Re d’Italian pysähtyessä siirtämään amiraalia Italian laivaston etuosastoa johtanut kontra-amiraali Giuseppe Vega jatkoi samalla nopeudella matkaansa katkaisten linjan. Tykkitulen ja alusten savun peittäessä näkyvyyden itävaltalaiset läpäisivät italialaisten linjan syntyneestä aukosta.
Persanon uusi lippulaiva Affondatore tulitti itävaltalaista linjalaivaa SMS Kaiseria, kunnes Persano käski Affondatoren kääntyä toiseen suuntaan. Kaiser joutui seuraavaksi RN Re di Portogallon tulituksen kohteeksi. Kapteeni Anton von Petzin johdolla Kaiser törmäsi Re di Portogalloon, jolloin Kaiserin etumasto ja savupiippu kaatuivat. Kaiser vetäytyi kohti San Giorgion satamaa, eikä Persano yrittänyt estää tätä.
Re d’Italian uppoaminen oli käytännössä taistelun päätös. Tuleen syttynyt italialainen panssaroitu tykkivene Palestro räjähti ja upposi vielä noin kello 14.30. Persano sai kuulla Re d’Italian menettämisestä vasta noin kello 16.
Seuraukset
Lissan taistelun merkkihenkilöt von Tegetthoff, von Petz ja Daublebsky von Sterneck palkittiin Maria Teresan sotilasritarikunnan jäsenyydellä, minkä lisäksi von Tegetthoff ylennettiin vara-amiraaliksi 38-vuotiaana päivä taistelun jälkeen.